MONO รับมอบของใช้จำเป็นสมทบโครงการ “ปันด้วยใจ สร้างรอยยิ้ม สู้ภัยน้ำท่วม”
MONO รับมอบเครื่องอุปโภคบริโภคจากเหล่าพันธมิตร สมทบโครงการ “MONO29 ปันด้วยใจ สร้างรอยยิ้ม สู้ภัยน้ำท่วม”
MONO รับมอบเครื่องอุปโภคบริโภคจากเหล่าพันธมิตร สมทบโครงการ “MONO 29 ปันด้วยใจ สร้างรอยยิ้ม สู้ภัยน้ำท่วม”
11 ต.ค. 2565

นางสาวนันทพันธ์ แสงไชย ผู้ช่วยผู้อำนวยการสถานีโทรทัศน์ บริษัท โมโน เน็กซ์ จำกัด (มหาชน) หรือ MONO ร่วมด้วย นายกิตติพัฒน์ เดชมณี ผู้ช่วยผู้อำนวยการฝ่าย Sales &amp; Creative และ นายถิรพุทธิ์ เปรมาประยูรวงศา บรรณาธิการบริหารข่าว MONO29 ได้ให้เกียรติรับมอบเครื่องอุปโภคบริโภคจากเหล่าพันธมิตรผู้สนับสนุนใจดี ที่เดินทางมามอบสิ่งของเพื่อร่วมสมทบในโครงการ “MONO29 ปันด้วยใจ สร้างรอยยิ้ม สู้ภัยน้ำท่วม”
ได้แก่ คณะผู้บริหารบริษัท เมืองไทยประกันชีวิต จำกัด (มหาชน) นำโดย นางพิตราภรณ์ บุณยรัตพันธุ์ รองกรรมการผู้จัดการอาวุโส, นายรัชดา พุ่มสุวรรณ รองกรรมการ, นางสาวเสาวนีย์ สันทบ ผู้อำนวยการ และ นางปวีณศรณ์ เมารีส ผู้ช่วยผู้อำนวยการอาวุโส ทั้งนี้ได้บริจาคปลากระป๋องจำนวน 1,300 กระป๋อง
ร่วมด้วย นายโธมัส ลาฮ็อค ประธานเจ้าหน้าที่ฝ่ายปฏิบัติการ, นายจีรวัฒน์ สิทธิ์สันต์กุล ประธานเจ้าหน้าที่สายงานการตลาดในเครือ บริษัท เอ็นบีดี เฮลท์แคร์ จำกัด บริจาคผลิตภัณฑ์ดูแลสุขภาพ Vistra จำนวน 2,755 กล่อง และพันธมิตรจากหน่วยงานต่างๆ ที่ไม่ได้เดินทางมามอบด้วยตัวเองได้แก่ กาแฟพร้อมดื่มเบอร์ดี้, อาหารเช้าซีเรียลตราคอปป  บริษัท ยูโรเปี้ยน สแนค ฟู้ด จำกัด, น้ำยาล้างจานปินโต้ และชุดทำความสะอาด จากบริษัท สแตนดาร์ด แมนูแฟคเจอริ่ง จำกัด, ขนมปังกรอบตราโฮมมี่ บริษัท ไทยเพรซิเด๊นท์ฟู้ดส์ จำกัด (มหาชน), ผลิตภัณฑ์นมข้นหวานและนม UHT ตรามะลิ จาก บริษัท อุตสาหกรรมนมไทย จำกัด และ บริษัท ดอกเตอร์ เรย์ กรุ๊ป จำกัด
ทั้งนี้ทางช่อง MONO29 ในเครือ บริษัท โมโน เน็กซ์ ขอขอบคุณทุกความห่วงใย จากพันธมิตรผู้สนับสนุนใจดีทุกท่าน และจะนำของอุปโภคบริโภค ไปลงพื้นที่ช่วยเหลือประชาชนชาวไทยผู้ประสบภัยอุทกภัยต่อไป